Běła jedła

Běła jedła (Abies alba) jo bom ze swójźby chójcowych rostlinow (Pinaceae). Wopisanje Běła jedła jo bom, kótaryž dośěgnjo wusokosć wót 50 m. Krona jo wusko kjaglojta. Wjeršk je pśi młodych bomach wótšy, pózdźej kulowaty. Škóra jo gładka a swětłošera. Jěgły Jěgły su pśecejzelene, płone, zgibujobne, na górnem boku błyšćece śamnozelene, sejźe zwětšego w dwěma rědoma a dośěgnu dłujkosć wót 1,2 až 3 cm. Jich dolny bok njaso dwa běłej paska. Mimo togo su prědku tupe abo zarěznjone. Kwiśonkowy stołk Kwiśo wót maja až do junija. Žeński kwiśonkowy stołk jo zrownany. Muski kwiśonkowy stołk stoj na kóńcu gałuzow. Kwiśenje zachopi w starstwje wót 60-70 lět. Šyški Šyški su zrownane a dośěgnu dłujkosć wót 10 až 16 cm. Pśi zdrjałosći na bomje rozpadnu. Stojnišćo Rosćo w lěsach we wusokosćach mjaz 400 a 1000 m. Preferujo fryšne, chłodne, małokalkowate abo kalkowate zemje. Rostlina jo cuśniwa napśeśiwo zmarznjenju. Rozšyrjenje Rostlina jo w górinach srjejźneje a pódpołdnjoweje Europy rozšyrjona. Wužywanje Nožki Žrědła Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 428 (nim.) Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 388 (nim.) Eksterne wótkaze Běła jedła. W: FloraWeb.de. (nim.)